Ma in hof wat glo kind vaskettingArgieffoto Kapt. Mali Govender, woordvoerder van die polisie, het gesê die ma van twee kinders, onderskeidelik ses en agt jaar oud, het na bewering die oudste kind mishandel deur hom met ŉ ketting vas te bind. Die beweerde voorval is die afgelope naweek by die polisie aangemeld. “Die saak is onder maatskaplike werkers se aandag gebring en die seuns is sedertdien by hul ma weggevat en in hul ouma se sorg geplaas wat in ŉ nabygeleë nedersetting woon,” het Govender gesê. Sy het gesê die kind het geen ooglopende beserings opgedoen nie en albei kinders gaan voort met hul skoolloopbaan. Die ma is in polisieaanhouding.